Cuneiform Tablet Prague I 439
Cuneiform tablet, dated to the Old Assyrian Period (ca. 1950-1850 BC).
Genre: judgement
Transliteration:
kà-ru-um kà-ni-ìš TUR.GAL dí-nam i-dí-in-ma a-na ma-lá dí-in kà-ri-im TUR.GAL pá-ni-im ša 30 TÚG.ḪI.A SIG₅-tim ša PÚZUR.IŠTAR DUMU a-šur-mu-ta-bi₄-il₅ PÚZUR.IŠTAR a-na i-dí-a-bi₄-im DUMU a-šur-DUG ú e-na-a-šur DUMU en-na-sú-en₆ GÍR ša a-šur i-ta-mu-ú-ma TÚG.ḪI-tí-šu PÚZUR.IŠTAR i-lá-qé-ú PÚZUR.IŠTAR pu-úz-ra-am iṣ-bu-tù-ma ta-ma-am lá i-mu-ú-ma i-tal-ku {m}i-dí-a-bu-um DUMU a-šur-DUG ú e-na-a-šur DUMU e-na-sú-en₆ 3 um-mì-a-né-e pá-tù-ú-tim ša ḫa-ra-an a-lim{ki} i-ṣa-bu-tù-ma TÚG.ḪI.A e-mu-ru-ma ší-im-šu-nu e-ṣí-ru-ma KÙ.BABBAR ší-im TÚG.ḪI.A i-dí-a-bu-um ú e-na-a-šur i-lá-qé-ú <big_gap> ṭup-pá-am ša dí-in kà-ri-im TUR.GAL ša ma-mì-it PUZUR₄.IŠTAR {m}DUB.SAR a-na i-dí-a-bi₄-im ú e-na-a-šur ú-šar